《闻平湖僧绍义自岭归又入浙》
宋代·周暕

曾写当年送别诗，小窗几度梦魂飞。句从薝卜林中得，人在梅花岭外归。

礼罢祖师无有相，遍参老宿悟来机。归舟久驻西湖上，闻道新来景又非。

作者简介：周暕，字伯阳，号方山，泰州（今属江苏）人。宋亡，流寓秀水、钱塘、吴郡等地（《养蒙文集》卷二《送周方山序》）。元世祖至元二十四年（一二八七）执教馀姚（《桐江续集》卷一三《送周君暕之馀姚讲授》）。武宗至大三年（一三一○）为白珽《湛渊静语》作序（《湛渊静语序》）。月泉吟社第十九名，署名识字耕夫。事见《月泉吟社诗》。今录诗六首。